Tomáš Hričina

Tomáš Hričina (* 31. máj 1990) je slovenský profesionálny hokejista. V súčasnosti je hráčom slovenského hokejového klubu s desiatimi majstrovskými titulmi - HC Košice.

Kariéra
Hričina s hokejom začínal v klube HC Košice, kde pôsobil ako dorastenec a neskôr aj ako junior. V roku 2008 ho v CHL Import Drafte z 27. miesta draftoval klub z juniorskej Western Hockey League (WHL) – Regina Pats. V tomto klube pôsobil sezónach 2008/2009 a 2009/2010. V drese Pats odohral celkovo 120 zápasov s bilanciou 19 gólov a 21 asistencií. Po dvoch sezónach v zámorskej súťaži WHL sa vrátil na Slovensko, kde striedavo hral za kluby HC Košice a prvoligového HC 46 Bardejov. V sezóne 2011/2012 pôsobil v tíme HC ’05 Banská Bystrica, kde nastúpil v 48 zápasoch základnej časti (8 gólov, 13 asistencií) a v 5 zápasoch play-off (0+1). Sezónu 2012/2013 začal v prvoligovom klube HC 46 Bardejov.

Narodenia v 1990
Slovenskí hokejisti